Владислав Ходасевич
Търси ме

Превод от руски: Красимир Симеонов, —

chitanka.info

Търси ме някъде сред пролетната светлина.

Там мах съм на невидими криле,

въздишка, слънчевото зайче на паркета,

но по-ефирен — те са още тук, аз вече не.

Вечни друже, между нас разлъка няма.

Чуй, аз съм тук. Докосват се до мен

живите ти, трепетни ръце от пламък,

протегнати в най-топлия ни ден.

Постой и затвори случайно уж очи –

усилие едно заради мен –

и с върховете на потрепващите пръсти

ще запаля, може би, искрица в теб.

20 декември 1917 — 3 януари 1918

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.